CELEX: E2010P0005
Language: bg
Date: 2010-05-19 00:00:00
Title: Молба за консултативно становище от Съда на ЕАСТ, подадена от Fürstliches Obergericht, с дата 19 май 2010 г. по делото на д-р Joachim Kottke срещу Präsidial Anstalt Sweetlye Stiftung (Дело E-5/10)

2.12.2010   
            
            
               BG
            
            
               Официален вестник на Европейския съюз
            
            
               C 325/22
            
         Молба за консултативно становище от Съда на ЕАСТ, подадена от Fürstliches Obergericht, с дата 19 май 2010 г. по делото на д-р Joachim Kottke срещу Präsidial Anstalt Sweetlye Stiftung
   (Дело E-5/10)
   2010/C 325/06
   С писмо от 19 май 2010 г., получено в деловодството на съда на 27 май 2010 г., към Съда на ЕАСТ бе отправена молба от Fürstliches Obergericht (Княжеския апелативен съд) за консултативно становище по делото на д-р Joachim Kottke срещу Präsidial Anstalt and Sweetlye Stiftung по следните въпроси:
   
               1.
            
            
               Представлява ли Споразумението за Европейското икономическо пространство, което влезе в сила на 1 май 1995 г. в Лихтенщайн, (многостранно) споразумение, което, в резултат на забраната на дискриминацията, която се съдържа по-специално в член 4 от него, забранява налагането на задължението за предоставяне на обезпечение на разходите на ищци, които живеят в друга държава-членка на ЕИП, при условие, че ишците, които живеят в Лихтенщайн, не са задължени да предоставят такова обезпечение на разходите?
               В случай, че отговорът на първия въпрос е отрицателен:
            
         
               2.
            
            
               Дали разпоредбата, която се съдържа в Раздел 57, параграф 2, точка 1 от Zivilprozessordnung (Гражданския процесуален кодекс) на Лихтенщайн, с която освобождаването от задължението за ишците, които живеят в друга държава, да предоставят обезпечение, е поставено в зависимост от възможността за принудително изпълнение в страната на пребиваване, е съвместима със Споразумението за ЕИП, по-специално с общата забрана на дискриминацията съгласно член 4 от него, доколкото това се прилага спрямо ищци, които живеят в държава-членка на ЕИП?